โซเฟีย

โซเฟีย ( SOH-fee-ə, SOF-; บัลแกเรีย: София, อักษรโรมัน: Sofiya,) เป็นเมืองหลวงและเมืองใหญ่ที่สุดของประเทศบัลแกเรีย นครตั้งอยู่บริเวณตีนภูเขาวีตอชาทางภาคตะวันตกของประเทศ และตั้งอยู่บริเวณศูนย์กลางของคาบสมุทรบอลข่าน จึงถือเป็นนครทางผ่านที่สำคัญบนเส้นทางระหว่างทะเลดำกับทะเลเอเดรียติก นอกจากนี้ นครยังตั้งอยู่ใกล้กับทะเลอีเจียน โซเฟียเป็นนครที่มีประชากรมากเป็นอันดับที่ 13 ของสหภาพยุโรป สภาพภูมิประเทศล้อมรอบด้วยภูเขาวีตอชาทางทิศใต้ ภูเขาลิวลินทางทิศตะวันตก และเทือกเขาบอลข่านทางทิศเหนือ ทำให้โซเฟียเป็นเมืองหลวงที่มีระดับความสูงมากเป็นอันดับที่สองของทวีปรองจากมาดริด ตัวนครตั้งอยู่ริมแม่น้ำอิสการ์และมีแหล่งน้ำแร่หลายแห่ง รวมถึงโรงอาบน้ำแร่กลางโซเฟีย นครมีสภาพภูมิอากาศชื้นภาคพื้นทวีป โซเฟียเป็นที่ตั้งของมหาวิทยาลัย สถาบันทางวัฒนธรรม และบริษัทพาณิชย์ที่สำคัญของประเทศ นครได้รับสมญาว่าเป็น "สามเหลี่ยมแห่งขันติทางศาสนา" ทั้งนี้เป็นเพราะนครมีศาสนสถานที่สำคัญของทั้งสามศาสนา ได้แก่ โบสถ์นักบุญเนเดลยา (คริสต์), มัสยิดบันยา บาชิ (อิสลาม) และธรรมศาลาโซเฟีย (ยูดาห์) โซเฟียติด 1 ใน 10 สถานที่ที่เหมาะแก่การเริ่มต้นธุรกิจที่ดีที่สุดในโลก โดยเฉพาะในด้านเทคโนโลยีสารสนเทศ นอกจากนี้ ยังเป็นเมืองหลวงซึ่งมีค่าใช้จ่ายจับต้องได้ที่มีนักท่องเที่ยวมากที่สุดใน ค.ศ. 2013 ใน ค.ศ. 1979 โบสถ์บอยานาในโซเฟียได้รับการขึ้นทะเบียนให้เป็นแหล่งมรดกโลก โบสถ์นี้ถือเป็นสัญลักษณ์ของนิกายออร์โธด็อกซ์ในบัลแกเรีย มันเคยถูกทำลายในช่วงจักรวรรดิบัลแกเรียที่ 2 โซเฟียเป็นที่ตั้งของโรงละครโอเปราและบัลเลต์แห่งชาติ, วังวัฒนธรรมแห่งชาติ, สนามกีฬาแห่งชาติวาซิล เลฟสกี, โรงละครแห่งชาติอิวัน วาซอฟ, พิพิธภัณฑสถานโบราณคดีแห่งชาติ และอัฒจันทร์เซอร์ดิกา จึงทำให้นครเป็นศูนย์กลางทางวัฒนธรรมของยุโรปตะวันตก หอศิลป์สังคมนิยมในโซเฟียแสดงประติมากรรมและจิตรกรรมซึ่งทำให้ผู้เข้าชมได้เข้าใจถึงชีวิตในยุคสังคมนิยมบัลแกเรีย ประชากรในโซเฟียลดลงจาก 70,000 คนในช่วงปลายคริสต์ศตวรรษที่ 18 ต่อมาลดลงสู่ 19,000 คนใน ค.ศ. 1870 และลดลงสู่ 11,649 คนใน ค.ศ. 1878 แต่หลังจากนั้น ประชากรก็กลับมาเพิ่มขึ้น จนในปัจจุบัน โซเฟียมีประชากร 1.24 ล้านคน ในพื้นที่ 492 ตารางกิโลเมตร หากนับพื้นที่เขตเมืองที่ล้อมรอบ (จังหวัดนครหลวงโซเฟียและบางส่วนของจังหวัดโซเฟียกับจังหวัดเปอร์นิก) เข้าไปด้วยแล้ว จะมีประชากร 1.54 ล้านคน ในพื้นที่ 5,723 ตารางกิโลเมตร ซึ่งคิดเป็นร้อยละ 5.16 ของพื้นที่ทั้งประเทศ พื้นที่ปริมณฑลของโซเฟียใช้เวลาหนึ่งชั่วโมงในการเดินทางผ่าน โดยมีถนนสายหนึ่งเชื่อมต่อกับเมืองดีมีตรอฟกราดในประเทศเซอร์เบีย ปริมณฑลแห่งนี้ไม่เหมือนกับแห่งอื่น ๆ ในทวีปยุโรป เพราะมันไม่ถูกจัดว่าเป็นปริมณฑลทางการ แต่เป็นเพียงปริมณฑล "เชิงจำกัด" เท่านั้น ภูมิภาคปริมณฑลของโซเฟียมีประชากร 1.67 ล้านคน ภูมิศาสตร์ ภูมิอากาศ โซเฟียมีภูมิอากาศชื้นภาคพื้นทวีป (การแบ่งเขตภูมิอากาศแบบเคิพเพิน: Dfb; Cfb) อุณหภูมิโดยเฉลี่ยในแต่ละปีอยู่ที่ 10.9 °C (51.6 °F) ความสัมพันธ์ระหว่างประเทศ เมืองพี่น้อง โซเฟียเป็นเมืองพี่น้องกับ: ข้อตกลงความร่วมมือ นอกจากนี้ โซเฟียยังทำข้อตกลงกับ: อ้างอิง บรรณานุกรม "Sofia in Figures" (PDF) (ภาษาบัลแกเรีย และ อังกฤษ). National Statistical Institute of Bulgaria. 2016. สืบค้นเมื่อ 26 October 2018. Bozhilov, Ivan; Gyuzelev, Vasil (1999). История на средновековна България VII–XIV век [History of Medieval Bulgaria VII–XIV centuries] (ภาษาบัลแกเรีย). Sofia: Анубис. ISBN 954-426-204-0. Stancheva, Magdalina (2010). София – от древността до нови времена [Sofia – from Antiquity to Modern Times] (ภาษาบัลแกเรีย). Sofia: New Bulgarian University. ISBN 978-954-535-579-0. หนังสืออ่านเพิ่มเติม Gigova, Irina (March 2011). "The City and the Nation: Sofia's Trajectory from Glory to Rubble in WWII". Journal of Urban History. 37 (2): 155–175. doi:10.1177/0096144210391612. S2CID 144022049.The 110 footnotes provide a guide to the literature on the city "Sofia in Figures 2009" (PDF). Regional Statistical Office of Sofia. 2009. คลังข้อมูลเก่าเก็บจากแหล่งเดิม (PDF)เมื่อ 11 October 2011. "Sofia — 130 Years Capital" (ภาษาบัลแกเรีย). คลังข้อมูลเก่าเก็บจากแหล่งเดิมเมื่อ 28 January 2011. แหล่งข้อมูลอื่น เว็บไซต์ทางการ Online guide to Sofia Official Site of Sofia Public Transport เก็บถาวร 2010-05-25 ที่ เวย์แบ็กแมชชีน โซเฟีย ที่เว็บไซต์ Curlie Archival images of Sofia Sofia by Night Light: A Photographic Exhibition Virtual Guide to Ancient Serdica More than 25 live webcams from Sofia Pictures from Vitosha mountain